ציפי מור

**ציפורה (ציפי) מור** (נולדה ב-31 במרץ 1954) היא שחקנית, כוכבת ילדים, סופרת ומדבבת ישראלית.

מור ידועה בעיקר מגילום דמותו של רגע בתוכניות הטלוויזיה לילדים "רגע עם דודלי" ו"בבית של פיסטוק".

## ביוגרפיה
[ממוזער|250px|הצמד "רגע וגלי": ציפי מור ו[גליה ישי, 1985|טקסט=]]
מור נולדה בשם **ציפורה מוסקוביץ** בחיפה, לזוג הורים שחקנים ניצולי שואה. בילדותה עברו לרמת גן ולאחר מכן לתל אביב.

בסוף שנת 1971 התגייסה לצה"ל ושירתה בלהקת פיקוד דרום, כולל בתקופת מלחמת יום הכיפורים, תוך שהלהקה שרה לחיילים בחזית הדרום, לעיתים תחת אש. במהלך שירותה השתתפה בתוכניות "מדרום תפתח הטובה" (1972) ו"חול בקפה" (1973).

## קריירה
לאחר שחרורה מהצבא הופיעה בהצגות שונות, בהן: "טוב לאהוב" (במסגרת התוכנית "מועדון הצועני השורק" של דן אלמגור) ו"הבזאר הגדול" בכיכובו של דני ליטני.

פרסומה העיקרי של מור הגיע בסוף שנות ה-70 ובתחילת שנות ה-80, כאשר גילמה את דמותו של רגע, בתוכנית הילדים "רגע עם דודלי". הצלחת הסדרה הובילה להפקת סדרת המשך בשם "בבית של פיסטוק", בה גם הופיעה מור לצד ספי ריבלין.

ב-1985 גילמה אחות בסרטו של נדב לויתן "בנות".

ב-1989 השתתפה בסדרת הטלוויזיה לילדים "הצצקנים".

ב-1992 גילמה את המן הרשע בתוכנית הטלוויזיה "פרפר נחמד", ובאותה השנה גילמה אמא בקלטת לילדים שביים שמי זרחין ששמה הוא "בובה מתי" בכיכובו של מתי כספי.

ב-1996 גילמה גננת בקלטת לילדים שביימה רחל שיין ארגמן וכתב מאיר שלו "אבא עושה בושות".

ב-2006 גילמה את הניה בסרטו של חנן פלד "מכתבים לאמריקה".

ב-2012 השתתפה בסדרת טלוויזיה לילדים "צור משלנו" של ערוץ הידברות.

במשך שנים ארוכות הופיעה מור, לרוב בתפקידי משנה או בתפקידי אורח, בסדרות טלוויזיה שונות, עמן ניתן למנות את "החברים של ברני", "החתול שמיל", "מה פתאום?!" ו"שמיניות באוויר". מור הופיעה גם בהצגות ילדים, ובהן "סיפורים שענת אוהבת במיוחד", "מומיש ידיד ההפתעות", "עגולנד", "תעלולי פיג'מה", "רגע עם דודלי", ו"עוץ לי גוץ לי". כמו כן, שימשה באמצע שנות ה-80 כקריינית קישור בקלטות שירי הילדים המוקדמות של אריאלה סביר ובשנות ה-90 עסקה בדיבוב סדרות מונפשות שונות, בהן פרקי "לוני טונס" (בתפקיד הסבתא בסרטוני טוויטי וסילבסטר החתול) והגרסה הישראלית לסדרה "החברים של ברני" שם דובבה ושיחקה בתפקיד בובה-בון בגרסה העברית.

בשנת 2004 כתבה מור ביחד עם ארלט ספדיה את מילות השיר "בוא ניסע" לזמרת אביבה אבידן שהופיע באלבומה של אבידן שיצא באותה השנה שנקרא "אמונה".

בשנת 2012 השתתפה ציפי מור בפסטיבל שירי הילדים "ילד פלא" בניהולו האומנותי של אלי ניסמן.

משנת 2008 מור עשתה הסבה לעולם הילדים וכיכבה בהצגות רבות כמו "סבא אליעזר והגזר" לצד דודיק סמדר/אדם, "הבית של יעל", "פיטר פן" ו"עוץ לי", וכן במופע יחיד למבוגרים בשם "צחוק מביא אור עם ציפי מור" בשנת 2014.

בשנת 2015 השתתפה שוב בפסטיבל "ילד פלא" בניהולו של אלי ניסמן.

בשנת 2016 השתתפה בסדרת הטלוויזיה לילדים "המסעדה של מיקי".

בשנת 2022 שיחקה בהצגה "אף פעם לא מאוחר מדי" לצדו של אברהם סלקטר בתיאטרון ה"יידישפיל".

## כתיבה
מור כתבה שני ספרי ילדים: "רגע עם רוני" (1998) ו"רק רגע" (2006).

## חיים אישיים
ב-1975 מור נישאה למתופף אלון הלל, ולהם בן שהוא המוזיקאי רונן הלל. ב-1985 השניים התגרשו.

משנת 2010 מור בזוגיות עם מעצב הבלונים קובי זינגר.

מור מתגוררת ברמת גן.

## פילמוגרפיה חלקית

## קישורים חיצוניים

* 
* 
*  
* חיים שובל, הנקודה היהודית של ציפי מור, באתר "דתילי", 11 בינואר 2010
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה ישראליות
קטגוריה:הטלוויזיה החינוכית הישראלית - אישים
קטגוריה:זמרות ישראליות
קטגוריה:זמרים ישראלים
קטגוריה:מדבבות ישראליות
קטגוריה:מדבבים ישראלים
קטגוריה:בוגרות בית הספר לאמנויות רננים
קטגוריה:בוגרי בית הספר לאמנויות רננים
קטגוריה:חברות להקת פיקוד הדרום
קטגוריה:חברי להקת פיקוד הדרום
קטגוריה:סופרות ילדים ונוער ישראליות
קטגוריה:סופרות ישראליות
קטגוריה:סופרים ישראלים
קטגוריה:כוכבי ילדים
קטגוריה:ישראליות שנולדו ב-1954
קטגוריה:ישראלים שנולדו ב-1954